GNOME ஆவணமாக்கத் திட்டப்பணி
gnome-doc-list@gnome.org
வெளிப்புற வன் வட்டு அல்லது USB பிளாஷ் வட்டை ஃபார்மேட் செய்து அதிலுள்ள கோப்புகள் மற்றும் கோப்புறைகள் அனைத்தையும் அகற்றவும்.
Shantha kumar,
shkumar@redhat.com 2013

# நீக்கக்கூடிய வட்டிலிருந்து அனைத்தையும் அழிக்கவும்

உங்களிடம் USB மெமரி ஸ்டிக் அலல்து வெளிப்புற வன் வட்டு போன்ற நீக்கக்கூடிய வட்டு இருந்தால், அதில் உள்ள கோப்புகள் மற்றும் கோப்புறைகள் அனைத்தையும் மொத்தமாக நீங்கள் அகற்ற விரும்பலாம். வட்டை ஃபார்மேட் செய்வதன் மூலம் இதைச் செய்யலாம், ஃபார்மேட் செய்வது வட்டில் உள்ள அனைத்து கோப்புகளையும் அழித்து வட்டை காலியாக்கும்.

# நீக்கக்கூடிய வட்டு ஒன்றை ஃபார்மேட் செய்தல்

செயல்பாடுகள் மேலோட்டத்தில் இருந்து வட்டுகள் பயன்பாட்டைத் திறக்கவும்.

சேமிப்பு சாதனங்கள் பட்டியலில் இருந்து காலி செய்ய வேண்டிய வட்டைத் தேர்ந்தெடுக்கவும்.

சரியான வட்டைத் தேர்ந்தெடுக்க வேண்டும், இல்லாவிட்டால் வேறொரு வட்டிலிருந்து கோப்புகள் அனைத்தும் அழிந்துவிடும்!

தொகுதிகள் பிரிவில் தொகுதியை அன்மவுன்ட் செய் என்பதை சொடுக்கவும். பிறகு தொகுதியை ஃபார்மேட் செய் -ஐ சொடுக்கவும்.

அப்போது மேலெழும் சாளரத்தில் வட்டுக்கான ஒரு கோப்பு முறைமை வகையை தேர்வு செய்யவும்.

நீங்கள் அந்த வட்டை Linux கணினிகளில் மட்டுமின்றி Windows மற்றும் Mac OS கணினிகளிலும் பயன்படுத்தினால், FAT ஐ தேர்வு செய்யவும். அதை Windows இல் மட்டும் பயன்படுத்தினால், NTFS சிறந்த தெரிவு. கோப்பு முறைமை வகைகள் பற்றிய குறிப்பு லேபிளாக வழங்கப்படும்.

வட்டுக்கு பெயரிட்டு, அதன் பிறகு வட்டை காலி செய்ய ஃபார்மேட் செய் என்பதை சொடுக்கவும்.

ஃபார்மேட் செயல் முடிந்ததும், வட்டை பாதுகாப்பாக அகற்றவும். இப்போது அது காலியாகி மீண்டும் பயன்படுத்தத் தயாராக இருக்கும்.

# ஒரு வட்டை ஃபார்மேட் செய்வதால் உங்கள் கோப்புகள் பாதுகாப்பாக அழிக்கப்படாது

ஒரு வட்டில் உள்ள அனைத்து தரவையும் முற்றிலுமாக அழிக்க அதை ஃபார்மேட் செய்தால் மட்டும் போதாது. ஃபார்மேட் செய்த வட்டில் கோப்புகள் எதுவும் இல்லாதது போலவே தோன்றும், ஆனால் சிறப்பான மீட்பு மென்பொருளைக் கொண்டு கோப்புகளை மீட்க முடியும். கோப்புகளை பாதுகாப்பாக அழிக்க shred போன்ற கட்டளை வரி பயன்பாட்டைப் பயன்படுத்த வேண்டும்.