உருப்படிகளை ஒரு புதிய கோப்புறைக்கு நகலெடுத்தல் அல்லது நகர்த்தல்.
கிறிஸ்ட்டோஃபர் தாமஸ்
crisnoh@gmail.com
டிஃபானி அன்ட்டொபோல்ஸ்கி
tiffany.antopolski@gmail.com
மைக்கேல் ஹில்
mdhillca@gmail.com
Shantha kumar,
shkumar@redhat.com 2013

# கோப்புகள் மற்றும் கோப்புறைகளை நகலெடுத்தல் அல்லது நகர்த்தல்

ஒரு கோப்பு அல்லது கோப்புறையை சொடுக்கி மூலம் இழுத்து விடுவதன் மூலம், நகலெடு மற்றும் ஒட்டு கட்டளைகள் மூலம் அல்லது விசைப்பலகை குறுக்குவழிகளை பயன்படுத்தி ஒரு புதிய இடத்திற்கு நகலெடுக்கலாம் அல்லது நகர்த்தலாம்.

உதாரணமாக, நீங்கள் விளக்கக்காட்சி கோப்பை உங்கள் அலுவலகத்திற்கு எடுத்துச் செல்ல ஏதுவாக அதை ஒரு மெமரி ஸ்டிக்கில் நகலெடுக்க விரும்பலாம். அல்லது, நீங்கள் அதில் மாற்றங்களைச் செய்யும் முன் ஒரு மறுபிரதி எடுத்துக்கொள்ள விரும்பலாம் (நீங்கள் உங்கள் மாற்றங்களை விரும்பாவிட்டால், பிறகு பழைய நகலையே பயன்படுத்தலாம் என்ற யோசனையில்).

இந்த வழிமுறைகள் கோப்புகள் மற்றும் கோப்புறைகள் இரண்டுக்கும் பொருந்தும். நீங்கள் கோப்புகளை நகலெடுப்பது மற்றும் நகர்த்துவது போலவே கோப்புறைகளையும் நகலெடுப்பீர்கள் நகர்த்துவீர்கள்.

# கோப்புகளை நகலெடுத்து ஒட்டுதல்

நீங்கள் நகலெடுக்க விரும்பும் கோப்பை ஒரு முறை சொடுக்கி தேர்ந்தெடுக்கவும்.

வலது சொடுக்கி, நகலெடு என்பதைத் தேர்ந்தெடுக்கவும் அல்லது Ctrl C விசைகளை அழுத்தவும்.

நீங்கள் கோப்பு நகலை வைக்க விரும்பும் கோப்புறைக்குச் செல்லவும்.

கோப்பை நகலெடுக்கும் செயலை முடிக்க கியர் சின்னத்தை சொடுக்கி, ஒட்டு என்பதைத் தேர்வு செய்யவும், அல்லது Ctrl V விசைகளை அழுத்தவும். இப்போது அசல் கோப்புறையில் ஒரு கோப்பின் நகலும் மற்றும் மற்றொரு கோப்புறையில் ஒரு நகலும் இருக்கும்.

# கோப்புகளை நகர்த்த அவற்றை வெட்டி ஒட்டவும்

நீங்கள் நகர்த்த விரும்பும் கோப்பைத் தேர்ந்தெடுக்க அதை ஒரு முறை சொடுக்கவும்.

வலது சொடுக்கி, வெட்டு என்பதைத் தேர்ந்தெடுக்கவும் அல்லது Ctrl X விசைகளை அழுத்தவும்.

நீங்கள் கோப்பை நகர்த்த விரும்பும் கோப்புறைக்குச் செல்லவும்.

கோப்பை நகர்த்தும் செயலை முடிக்க கியர் சின்னத்தை சொடுக்கி, ஒட்டு என்பதைத் தேர்வு செய்யவும், அல்லது Ctrl V விசைகளை அழுத்தவும். இப்போது அசல் கோப்புறையில் இருந்த கோப்பு அங்கிருந்து நகர்த்தப்பட்டு புதிய கோப்புறையில் வைக்கப்பட்டிருக்கும்.

# கோப்புகளை இழுப்பதன் மூலம் நகலெடுத்தல் அல்லது நகர்த்தல்

கோப்பு மேலாளரைத் திறந்து நீங்கள் நகலெடுக்க விரும்பும் கோப்பு உள்ள கோப்புறைக்குச் செல்லவும்.

இரண்டாவது சாளரத்தைத் திறக்க, மேல் பட்டியில் உள்ள கோப்புகள் என்பதை சொடுக்கி புதிய சாளரம் என்பதைத் தேர்ந்தெடுக்கவும் (அல்லது Ctrl N ஐ அழுத்தவும்). புதிய சாளரத்தில் நீங்கள் கோப்பை நகலெடுக்க அல்லது நகர்த்த விரும்பும் கோப்புறைக்குச் செல்லவும்.

கோப்பை சொடுக்கி ஒரு சாளரத்தில் இருந்து மற்றொன்றுக்கு இழுத்து இடவும். இப்படிச் செய்வவதால் இலக்கு கோப்புறை அதே சாதனத்தில் இருந்தால் கோப்பு நகர்த்தப்படும் அல்லது இலக்கு கோப்புறை வேறு சாதனத்தில் இருந்தால் கோப்பு நகலெடுக்கப்படும்.

உதாரணமாக, நீங்கள் ஒரு கோப்பை ஒரு USB மெமரி ஸ்டிக்கில் இருந்து இழுத்து உங்கள் இல்லக் கோப்புறையில் இட்டால், அது நகலெடுக்கப்படும், ஏனெனில் அப்போது நீங்கள் அதை ஒரு சாதனத்திலிருந்து மற்றொன்றுக்கு இழுத்து விடுகிறீர்கள்.

நீங்கள் கோப்பை கட்டாயப்படுத்தி நகலெடுக்க அதனை இழுத்து இடும் போது Ctrl விசையைப் பிடித்திருக்கலாம், அல்லது கட்டாயப்படுத்தி நகர்த்த அதனை இழுத்து இடும் போது Shift விசையைப் பிடித்திருக்கலாம்.

ஒரு கோப்பினை படிக்க மட்டும் என்ற அனுமதி உள்ள ஒரு கோப்புறைக்கு நகலெடுக்க அல்லது நகர்த்த முடியாது. சில கோப்புறைகளின் உள்ளடக்கத்தில் நீங்கள் மாற்றம் செய்வதைத் தடுக்க அவை படிக்க மட்டும் என்ற அனுமதி கொண்டிருக்கும். கோப்பு அனுமதிகளை மாற்றுவதன் மூலம் நீங்கள் படிக்க மட்டும் அனுமதி கொண்ட கோப்புறைகளின் உள்ளடக்கத்தில் மாற்றங்கள் செய்ய முடியும்.