Έργο Τεκμηρίωσης GNOME
gnome-doc-list@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Ρυθμίστε μια σύνδεση VPN σε ένα τοπικό δίκτυο μέσα από το διαδίκτυο.
Δημήτρης Σπίγγος
dmtrs32@gmail.com 2012, 2013, 2014
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gmail.com 2012

# Σύνδεση σε VPN

Ένα VPN (ή εικονικό ιδιωτικό δίκτυο) είναι ένας τρόπος σύνδεσης σε τοπικό δίκτυο μέσω διαδικτύου. Για παράδειγμα, ας πούμε ότι θέλετε να συνδεθείτε σε ένα τοπικό δίκτυο στον χώρο εργασίας, ενώ είσαστε σε ένα επαγγελματικό ταξίδι. Μπορεί να βρείτε μια σύνδεση διαδικτύου κάπου (όπως σε ένα ξενοδοχείο) και έπειτα να συνδεθείτε με το VPN του χώρου εργασίας σας. Θα είναι σαν να ήσασταν άμεσα συνδεμένοι στο δίκτυο στη δουλειά, αλλά η ενεργή σύνδεση διαδικτύου μπορεί να είναι μέσα από τη σύνδεση διαδικτύου του ξενοδοχείου. Οι συνδέσεις VPN είναι συνήθως κρυπτογραφημένες για να αποτρέψουν τα άτομα από την πρόσβαση του τοπικού δικτύου που συνδέεστε χωρίς σύνδεση.

Υπάρχουν πολλοί διαφορετικοί τύποι VPN. Μπορεί να πρέπει να εγκαταστήσετε κάποιο πρόσθετο λογισμικό ανάλογα με τον τύπο του VPN που συνδέεστε. Βρείτε τις λεπτομέρειες σύνδεσης από οποιονδήποτε είναι επιφορτισμένος με το VPN και δείτε ποιον πελάτη VPN χρειάζεστε να χρησιμοποιήσετε. Έπειτα, πηγαίνετε στην εφαρμογή εγκαταστάτη λογισμικού και αναζητήστε το πακέτο NetworkManager που δουλεύει με το VPN σας (εάν υπάρχει τέτοιο) και εγκαταστήστε το.

Εάν δεν υπάρχει ένα πακέτο NetworkManager για τον τύπο σας του VPN, θα πρέπει προφανώς να κατεβάσετε και να εγκαταστήσετε κάποιο λογισμικό πελάτη από την εταιρεία που παρέχει το λογισμικό VPN. Θα πρέπει προφανώς να ακολουθήσετε κάποιες διαφορετικές οδηγίες για να το κάνετε να δουλέψει.

Μόλις αυτό γίνει, μπορείτε να ρυθμίσετε τη σύνδεση VPN:

Ανοίξτε την επισκόπηση Ενέργειες και αρχίστε να πληκτρολογείτε Δίκτυο.

Πατήστε στο Δίκτυο για να ανοίξετε το κέντρο ελέγχου.

Στο τέλος του καταλόγου στα αριστερά, πατήστε το πλήκτρο + για να προσθέσετε μια νέα σύνδεση.

Επιλέξτε VPN στον κατάλογο διεπαφής.

Επιλέξτε ποιο είδος σύνδεσης VPN έχετε.

Συμπληρώστε τις λεπτομέρειες σύνδεσης VPN, έπειτα πατήστε Προσθήκη μόλις τελειώσετε.

Όταν ολοκληρώσετε τη ρύθμιση του VPN, πατήστε την περιοχή κατάστασης του συστήματος στην πάνω γραμμή, πατήστε VPN και επιλέξτε τη σύνδεση που μόλις δημιουργήσατε. Μπορεί να χρειαστείτε να εισάγετε έναν κωδικό πρόσβασης για τη σύνδεση πριν να επιτευχθεί. Μόλις επιτευχθεί η σύνδεση, θα δείτε ένα εικονίδιο με σχήμα κλειδαριάς στην πάνω γραμμή.

Ελπίζουμε ότι συνδεθήκατε με επιτυχία στο VPN. Αν όχι, μπορεί να χρειάζεστε να διπλοελέγξετε τις ρυθμίσεις VPN που εισάγατε. Μπορείτε να το κάνετε από τον πίνακα Δίκτυο που χρησιμοποιήσατε για να δημιουργήσετε τη σύνδεση, επιλέξτε τη σύνδεση VPN από τον κατάλογο, έπειτα πατήστε το πλήκτρο στην κάτω δεξιά γωνία του πίνακα.

Για να αποσυνδεθείτε από το VPN, πατήστε στην περιοχή κατάστασης συστήματος της πάνω γραμμής και πατήστε Κλείσιμο κάτω από το όνομα της σύνδεσή σας VPN.