Гномов пројекат документације
gnome-doc-list@gnome.org
Екатерина Герасимова
kittykat3756@gmail.com
Преносни рачунар се успављује када спустите поклопац, да би сачувао енергију.

# Зашто се мој рачунар гаси када спустим поклопац?

Када спустите поклопац вашег преносног рачунара, ваш рачунар ће обуставити рад како би сачувао енергију. То значи да рачунар заправо није угашен — само се успавао. Можете да га повратите подизањем поклопца. Ако се не поврати, пробајте да кликнете мишем или да притиснете неки тастер. Ако и овако не проради, притисните дугме за напајање.

Неки рачунари не могу исправно да обуставе рад, обично зато што њихове компоненте нису у потпуности подржане оперативним системом (на пример, управљачки програми Линукса нису потпуни). У том случају, можете увидети да нисте у могућности да повратите ваш рачунар након што сте спустили поклопац. Можете да пробате да исправите проблем са обуставом, или можете да спречите рачунар да покуша да обустави рад када спустите поклопац.

# Не дозволите рачунару да обустави рад када спустите поклопац

Ова упутства ће радити само ако користите systemd. Обратите се вашој дистрибуцији за више података.

Ако не желите да рачунар обустави рад када затворите поклопац, можете да измените подешавања тог понашања. Морате имати администраторску лозинку да измените подешавање.

Будите веома пажљиви ако мењате ово подешавање. Неки преносни рачунари мог да се прегреју ако су остављени да раде са спуштеним поклопцем, поготово ако су у затвореном простору као што је ранац.

Отворите програм Терминал из прегледа Активности.

Извршите следећу наредбу:

    $ sudoedit /etc/systemd/logind.conf

Сада ћете видети садржај датотеке. Потражите `HandleLidSwitch=` у датотеци. Ред може бити под наводником `#` на почетку и може га пратити аргумент. Ако ред већ постоји, обришите наводник. У супротном, додајте ред.

[Login] HandleLidSwitch=lock

Можете да користите lock за закључавање екрана, ignore за ништа, poweroff за гашење рачунара или suspend за обустављање рада. За више података, погледајте logind.conf help.

Када завршите са мењањем датотеке, сачувајте измене и затворите уређивача.

Покрените следећу наредбу да би ваше измене радиле:

    $ sudo systemctl restart systemd-logind.service

Ако не покренете ову наредбу, измене ће радити само након поновног покретања рачунара.