Marina Zhurakhinskaya
marinaz@redhat.com
Michael Hill
mdhillca@gmail.com
Ekaterina Gerasimova
kittykat3756@gmail.com
Ziņojumi uzlec ekrāna apakšā, informējot jūs, kad notiek kādi noteikti notikumi.

# Paziņojumi un ziņojumu paplāte

# Kas ir paziņojums?

Ja lietotne vai sistēmas daļa vēlas pievērst sev uzmanību, tiks parādīts paziņojums ekrāna apakšā.

Piemēram, ja jums pienāk jauns tērzēšanas ziņojums, tiek pievienota ārējā ierīce (piemēram, USB atmiņa), datoram ir pieejami atjauninājumi vai datora baterija drīz beigsies, jums pienāks ziņa, kas par to informē.

Lai mazinātu uzmanības novēršanu, paziņojums no sākuma rādīsies kā viena rinda. Jūs varat novietot peles rādītāju virs tā, ja vēlaties redzēt paziņojuma pilno saturu.

Citiem paziņojumiem ir izvēlamu opciju pogas. Lai aizvērtu kādu no šiem paziņojumiem, neizvēloties kādu no to opcijām, spiediet uz aizvēršanas pogas.

Spiediet aizvēršanas pogu uz dažiem paziņojumiem, lai tos atmestu. Citi, piemēram, Rhythmbox vai tērzēšanas lietotnes, paliks paslēpti ziņojumu paplātē.

# Ziņojumu paplāte

Ziņojumu paplāte ļauj atgriezties pie paziņojumiem ērtākā brīdī. Tā parādās, novietojot peles rādītāju ekrāna apakšējā labā stūrī, vai spiežot Super M. Ziņojumu paplāte satur visus paziņojumus, uz kuriem vēl neesat atbildējis vai kas tajā atrodas pastāvīgi.

Ziņojumu paplāte ļauj atgriezties pie paziņojumiem ērtākā brīdī. Tā parādās, novietojot peles rādītāju ekrāna apakšējā labā stūrī, vai spiežot Super M. Jūs varat arī parādīt ziņojumu paplāti, spiežot uz zilās skaita ikonas logu saraksta labajā pusē. Ziņojumu paplāte satur visus paziņojumus, uz kuriem vēl neesat atbildējis vai kas tajā atrodas pastāvīgi.

Paziņojumus var apskatīt, spiežot uz ziņojumu paplātes vienumiem. Parasti, šīs ir lietotņu sūtītās ziņas. Kaut gan tērzēšanas paziņojumiem tiek dotas īpašas privilēģijas un tos attēlo individuālie kontakti, no kuriem ir pienākusi tērzēšanas ziņa.

Jūs varat aizvērt ziņojumu paplāti, atkal spiežot Super M vai Esc.

Ja ekrāna tastatūra ir atvērta, jums vajadzēs spiest paneļa pogu, lai parādītu ziņojumu paplāti.

# Paziņojumu slēpšana

Ja strādājat un nevēlaties tapt traucēts, paziņojumus varat izslēgt.

Atveriet aktivitāšu pārskatu un sāciet rakstīt Paziņojumi.

Spiediet Paziņojumi, lai atvērtu paneli.

Pārslēdziet Rādīt uznirstošās lentas uz ◯.

Kad izslēgti, lielākā daļa paziņojumu neparādīsies ekrāna apakšā. Ļoti svarīgi paziņojumi, kā piemēram to, ka baterija ir kritiski zema, tāpat tiks parādīti. Paziņojumi tāpat būs pieejami ziņojumu paplātē, kad jūs tos parādāt (pārvietojot peles rādītāju uz ekrāna apakšu, vai spiežot Super M) un tie jums atkal parādīsies, kad jūs pārslēgsiet paziņojumus atpakaļ uz |.