ஒலியடக்கப்படாமல் இருக்கிறதா, கேபிள்கள் சரியாக பிளக் இன் செய்யப்பட்டுள்ளதா மற்றும் சவுன்ட் கார்டு கண்டறியப்படுகிறதா என்றெல்லாம் சோதிக்கவும்.
GNOME ஆவணமாக்கத் திட்டப்பணி
gnome-doc-list@gnome.org
Shantha kumar,
shkumar@redhat.com 2013

# என் கணினியில் எந்த ஒலிகளும் கேட்கவில்லை

உங்கள் கணினியில் எந்த ஒலியும் கேட்காவிட்டால், உதாரணமாக இசையை இயக்க முயற்சிக்கும் போது ஒலி கேட்காமல் இருந்தால், நீங்களே சிக்கலை சரி செய்ய முடிகிறதா எனப் பார்க்க இந்த சிக்கல் தீர்ப்பு செயல்படிகளை முயற்சிக்கவும்.

# ஒலி ஒலியடக்கப்படவில்லை என உறுதிப்படுத்திக் கொள்ளவும

மேல் பட்டியில் உள்ள (ஸ்பீக்கர் போல உள்ளது) ஒலி சின்னத்தை சொடுக்கி ஒலியானது ஒலியடக்கப்படவில்லை அல்லது குறைக்கப்படவில்லை என உறுதிப்படுத்திக்கொள்ளவும்.

சில மடிக்கணினிகளில் ஒலியடக்கு பொத்தான் அல்லது விசைப்பலகை விசைகள் இருக்கும், அவற்றை அழுத்தி ஒலி மீண்டும் இயக்கப்படுகிறதா எனப் பார்க்கவும்.

நீங்கள் ஒலியை இயக்கப் பயன்படுத்தும் பயன்பாட்டின் ஒலியை அடக்கவில்லை என்பதையும் உறுதிப்படுத்திக் கொள்ள வேண்டும் (எ.கா. இசை இயக்கி அல்லது மூவி பிளேயர்). பயன்பாட்டின் பிரதான சாளரத்தில் ஒலியடக்கு பொத்தான் அல்லது ஒலியளவு பொத்தான் இருக்கலாம், ஆகவே அதையும் சோதிக்கவும். மேல் பட்டியில் உள்ள ஒலி சின்னத்தை சொடுக்கி ஒலி அமைவுகள் ஐ தேர்வு செய்யவும். ஒலி சாளரம் காட்டப்படும் போது, பயன்பாடுகள் தாவலுக்குச் சென்று பயன்பாடு ஒலியடக்கப்பட்டுள்ளதா எனப் பார்க்கவும்.

# ஸ்பீக்கர்கள் இயக்கப்பட்டுள்ளதா என்றும் சரியாக இணைக்கப்பட்டுள்ளதா என்றும் பார்க்கவும்

If your computer has external speakers, make sure that they are turned on and that the volume is turned up. Make sure that the speaker cable is securely plugged into the "output" audio socket on your computer. This socket is usually light green in color.

சில சவுன்ட் கார்டுகளில் வெளியீட்டுக்கும் (ஸ்பீக்கர்களுக்கு) உள்ளீட்டுக்கும் (உதாரணம் மைக்ரோஃபோனுக்கு) எந்த சாக்கெட்டுகளைப் பயன்படுத்த வேண்டும் என்பதை மாற்றும் வசதியும் இருக்கும். Linux இல் வெளியீட்டு சாக்கெட் எது என்பது Windows அல்லது Mac OS இலிருந்து வேறுபடலாம். ஸ்பீக்கர் கேபிளை கணினியின் வேறு ஆடியோ சாக்கெட்டுகளில் செருகி வேலை செய்கிறதா எனப் பார்க்கவும்.

கடைசியாக ஆடியோ கேபிள் ஸ்பீக்கர்களின் பின்புறம் உறுதியாக செருகப்பட்டுள்ளதா என சோதிக்கலாம். சில ஸ்பீக்கர்களில் ஒன்றுக்கு அதிகமான உள்ளீடுகளைக் கொண்டிருக்கலாம்.

# சரியான ஒலி சாதனம் தேர்ந்தெடுக்கப்பட்டுள்ளதா என சோதிக்கவும்

சில கணினிகளில் பல "ஒலி சாதனங்கள்" நிறுவப்பட்டிருக்கலாம். இவற்றில் சில ஒலியை வெளியீடு செய்யும் திறன் கொண்டவையாகவும் மற்றவை அத்திறன் இல்லாதவையாகவும் இருக்கலாம், ஆகவே நீங்கள் சரியான சாதனத்தை தேர்ந்தெடுத்தீர்களா என சோதிக்க வேண்டும். ஒவ்வொன்றாகப் பயன்படுத்தியே எது சரியானது எனக் காண முடியும்.

மேல் பட்டியில் ஒலி சின்னத்தை சொடுக்கி ஒலி அமைவுகள் ஐ தேர்ந்தெடுக்கவும்.

அப்போது காட்டப்படும் ஒலி சாளரத்தில் வெளியீடு தாவலுக்குச் செல்லவும். எந்த சாதனம் மற்றும் எந்த தனியமைப்பு தேர்ந்தெடுக்கப்பட்டுள்ளது என கவனித்துக் கொள்ளவும் (அப்போது தான், அவற்றை மாற்றியும் வேலை செய்யாவிட்டால் மீண்டும் பழைய விருப்பத்திற்கு மாற்றியமைக்கலாம்).

தேர்ந்தெடுத்த சாதனத்திற்கு, தனியமைப்பை மாற்ற முயற்சிக்கவும். அது வேலை செய்கிறதா எனப் பார்க்க தனியமைப்பை மாற்றிய பிறகு ஒரு ஒலியை இயக்கிப் பார்க்கவும். நீங்கள் பட்டியலில் ஒவ்வொரு தனியமைப்பாக முயற்சிக்க வேண்டி இருக்கும்.

இது பலனளிக்காவிட்டால், பட்டியலில் உள்ள வேறு சாதனங்களைக் கொண்டும் இதையே முயற்சிக்க வேண்டி இருக்கலாம்.

வெளியீடு தாவலில் கனெக்ட்டர் ஐ மாற்ற முயற்சிக்கவும்.

# சவுன்ட் கார்டு சரியாக கண்டறியப்படுகிறதா என சோதித்தல்

உங்கள் சவுன்ட் கார்டு சரியாக கண்டறியப்படாதிருக்கலாம். இப்படி நடந்தால், உங்கள் கணினி தன்னால் ஒலியை இயக்க முடியாது என நினைத்துக்கொள்ளும். சவுன்ட் கார்டுக்கான இயக்கிகள் நிறுவப்படாவிட்டால் அது சரியாக கண்டறியப்படாது போகலாம்.

செயல்பாடுகள் மேலோட்டத்திற்குச் சென்று ஒரு முனையத்தைத் திறக்கவும்.

aplay -l என தட்டச்சு செய்து Enter ஐ அழுத்தவும்.

சாதனங்களின் பட்டியல் காட்டப்படும். அதில் இயக்க வன்பொருள் சாதனங்கள் இல்லாவிட்டால், உங்கள் சவுன்ட் கார்டு கண்டறியப்படவில்லை என முடிவு செய்துகொள்ளலாம்.

உங்கள் சவுன்ட் கார்டு கண்டறியப்படாவிட்டால், நீங்கள் அதற்கான இயக்கியை கைமுறையாக நிறுவ வேண்டி இருக்கலாம். இதை எப்படி செய்வது என்பது உங்கள் கார்டைப் பொறுத்தது.

முனையத்தில் lspci கட்டளையைப் பயன்படுத்தி உங்கள் சவுன்ட் கார்டு என்ன கார்டு என அறியலாம். lspci கட்டளையை superuser ஆக இயக்க வேண்டி இருக்கலாம்; sudo lspci என தட்டச்சு செய்து உங்கள் கடவுச்சொல்லை தட்டச்சு செய்யவும் அல்லது su என தட்டச்சு செய்து root (நிர்வாக) கடவுச்சொல்லை உள்ளிட்டு பிறகு lspci என தட்டச்சு செய்யவும். ஒரு audio controller அல்லது audio device பட்டியலில் காட்டப்படுகிறதா எனப் பார்க்கவும்—அதில் உங்கள் சவுன்ட் கார்டின் நிறுவனமும் மாடல் எண்ணும் இருக்கும். lspci -v கட்டளை இன்னும் விரிவான தகவலைக் கொடுக்கும்.

நீங்கள் உங்கள் கார்டுக்கான இயக்கிகளைக் கண்டறிந்து நிறுவ முடியும். வழிமுறைகளுக்கு உங்கள் Linux விநியோகத்திற்கான மன்றங்களில் அறிவுரை கேட்பது நல்லது.

உங்கள் சவுன்ட் கார்டுக்கான இயக்கிகளைப் பெற முடியாவிட்டால், நீங்கள் புதிய சவுன்ட் கார்டை வாங்கலாம். கணினிக்கு உள்ளே நிறுவப்படும் சவுன்ட் கார்டுகளும் உள்ளன வெளியே இணைக்கும் USB சவுன்ட் கார்டுகளும் உள்ளன.