Έργο Τεκμηρίωσης GNOME
gnome-doc-list@gnome.org
Michael Hill
mdhillca@gmail.com
Shobha Tyagi
tyagishobha@gmail.com
Ξεκινήστε τις εφαρμογές από την επισκόπηση Ενεργειών.
Δημήτρης Σπίγγος
dmtrs32@gmail.com 2012, 2013, 2014
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009, 2010
Θάνος Τρυφωνίδης
tomtryf@gmail.com 2012

# Εκκίνηση εφαρμογών

Μετακινήστε τον δείκτη ποντικιού στη γωνία Ενέργειες στα πάνω αριστερά στην οθόνη για να εμφανίσει την επισκόπηση Ενέργειες. Εκεί μπορείτε να βρείτε όλες τις εφαρμογές σας. Μπορείτε επίσης να ανοίξετε την επισκόπηση πατώντας το πλήκτρο λογότυπου.

Μπορείτε να ξεκινήσετε τις εφαρμογές από το μενού Εφαρμογές στα πάνω αριστερά στην οθόνη, ή μπορείτε να χρησιμοποιήσετε την επισκόπηση Ενέργειες πατώντας το πλήκτρο λογότυπου.

Υπάρχουν πολλοί τρόποι ανοίγματος μιας εφαρμογής μόλις είσαστε στην επισκόπηση Ενέργειες:

Αρχίστε πληκτρολογώντας το όνομα μιας εφαρμογής - η αναζήτηση ξεκινά αμέσως. (Εάν αυτό δεν συμβεί, πατήστε στη γραμμή αναζήτησης στα πάνω δεξιά της οθόνης και αρχίστε την πληκτρολόγηση.) Πατήστε το εικονίδιο της εφαρμογής για να ξεκινήσετε.

Μερικές εφαρμογές έχουν εικονίδια στο αρχικό πλαίσιο, την κάθετη λουρίδα εικονιδίων στα αριστερά της επισκόπησης Ενέργειες. Πατήστε ένα από αυτά για να ξεκινήσετε την αντίστοιχη εφαρμογή.

Εάν έχετε εφαρμογές που χρησιμοποιείτε πολύ συχνά, μπορείτε να τις προσθέσετε στο αρχικό πλαίσιο ο ίδιος.

Πατήστε στο κουμπί πλέγματος στο τέλος του αρχικού πλαισίου. Θα δείτε τις συχνά χρησιμοποιούμενες εφαρμογές αν η προβολή Συχνόπτητα είναι ενεργή. Αν θέλετε να εκτελέσετε μια νέα εφαρμογή, πατήστε το κουμπί Όλα στο τέλος για την προβολή όλων των εφαρμογών. Πατήστε στην εφαρμογή για την εκκίνησή της.

Μπορείτε να ξεκινήσετε μια εφαρμογή σε έναν ξεχωριστό χώρο εργασίας μεταφέροντας το εικονίδιο τους από το αρχικό πλαίσιο (ή από τη λίστα των εφαρμογών) και αποθέτοντας την σε έναν από τους χώρους εργασίας στα δεξιά της οθόνης. Η εφαρμογή θα ανοίξει στον επιλεγμένο χώρο εργασίας.

Μπορείτε να ξεκινήσετε μια εφαρμογή σε έναν νέο χώρο εργασίας με μεσαίο πάτημα του εικονιδίου του στο αρχικό πλαίσιο ή στη λίστα εφαρμογών.

# Γρήγορη εκτέλεση μιας εντολής

Ένας άλλος τρόπος εκκίνησης μιας εφαρμογής είναι πατώντας Alt F2, εισάγετε το όνομα εντολής του και έπειτα πατήστε το πλήκτρο Εισαγωγή.

Για παράδειγμα, για να ξεκινήσετε Rhythmbox, πατήστε Alt F2 και πληκτρολογήστε 'rhythmbox' (χωρίς τα μονά εισαγωγικά). Το όνομα της εφαρμογής είναι η εντολή εκκίνησης του προγράμματος.