Izvršite jedan klik da otvorite datoteke, pokrenete ili pogledate izvršne tekstualne datoteke, i da odredite ponašanje smeća.
Tifani Antopoloski
tiffany@antopolski.com
Šon Mek Kens
shaunm@gnome.org
Majkl Hil
mdhillca@gmail.com
Sindhu S
sindhus@live.in

# Postavke ponašanja upravnika datoteka

Možete da odredite da li ćete izvršiti jedan ili dva klika nad datotekom, kako će biti rukovano izvršnim tekstualnim datotekama, kao i ponašanje smeća. Kliknite Datoteke na gornjoj traci, izaberite Postavke a zatim jezičak Ponašanje.

# Ponašanje

## Jednostruki klik za otvaranje stavki

## Dvoklik za otvaranje stavki

Po osnovi, jedan klik bira datoteke a dvoklik ih otvara. Umesto ovoga možete da izaberete da se i datoteke i fascikle otvore kada na njih kliknete jednom. Kada koristite režim jednog klika, možete da držite pritisnutim taster Ktrl dok klikate da izaberete jednu ili više datoteka.

# Izvršne tekstualne datoteke

Izvršna tekstualna datoteka je datoteka koja sadrži program koji možete da pokrenete (izvršite). Ovlašćenja datoteke moraju takođe da dopuštaju da datoteka bude pokrenuta kao program. Najčešće su skripte Školjke, Pitona i Perla. Njihova proširenja su redom .sh, .py i .pl.

Kada otvorite izvršnu tekstualnu datoteku, možete da izaberete:

Pokreni izvršne tekstualne datoteke pri otvaranju

Pregledaj izvršne tekstualne datoteke pri otvaranju

Pitaj svaki put

Ako je izabrano Pitaj svaki put, pojaviće se prozorče koje će vas pitati da li želite da pokrenete ili da pregledate izabranu tekstualnu datoteku.

Izvršne tekstualne datoteke se takođe nazivaju skriptama. Sve skripte u fascikli ~/.local/share/nautilus/scripts će se pojaviti u priručnom izborniku za datoteku pod podizbornikom Skripte submenu. Kada se skripta izvrši iz mesne fascikle, sve izabrane datoteke će joj biti prosleđene kao parametri. Da izvršite skriptu nad datotekom:

Idite do željene fascikle.

Izaberite željenu datoteku.

Kliknite desnim tasterom miša nad datotekom da otvorite priručni izbornik i izaberite željenu skriptu za izvršavanje iz izbornika Skripte.

Skripti neće biti prosleđeni nikakvi parametri kada se izvršava iz udaljene fascikle kao što je fascikla koja pokazuje veb ili ftp sadržaj.

# Postavke smeća upravnika datoteka

# Smeće

## Pitaj pre izbacivanja smeća ili brisanja datoteka

Ova opcija je izabrana po osnovi. Kada praznite smeće, biće prikazana poruka koja će potvrditi da želite da ispraznite smeće ili da izbrišete datoteke.

## Uključi i naredbu za brisanje koja zaobilazi smeće

Kada izaberete ovu opciju tada će stavka Obriši biti dodata u izbornik koji će iskakati kada budete izvršili desni klik na neku stavku u programu Datoteke.

Brisanje stavke opcijom izbornika Obriši zaobilazi smeće. Stavka biva u potpunosti uklonjena sa sistema. Ne postoji način da povratite obrisanu stavku.