GNOME dokumentációs projekt
gnome-doc-list@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Az asztali környezet különböző részeit leíró kifejezések ismertetése.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Tevékenységek, indítópult, felső sáv… mik ezek?

# Tevékenységek áttekintés

A Tevékenységek áttekintés a képernyő bal felső sarkában lévő Tevékenységek feliratra kattintva megjelenő képernyő.

A Tevékenységek áttekintés a képernyő bal felső sarkában lévő Alkalmazások menü Tevékenységek áttekintés pontjának kiválasztásakor megjelenő képernyő.

# Alkalmazások menü

A felső sávon találja az Alkalmazások menüt. Ebből az alkalmazásokat kategóriákba sorolva érheti el. A tevékenységek áttekintés a menü Tevékenységek áttekintés pontjának kiválasztásával érhető el.

# Super-Tab ablakváltó

Amikor a Super billentyű lenyomva tartása közben megnyomja a Tab billentyűt, egy ablakváltó jelenik meg. Ez megjeleníti a nyitott alkalmazásokat.

# Indítópanel

Az indítópanel a kedvenc alkalmazásainak listája, amely a Tevékenységek áttekintés bal oldalán jelenik meg. Az éppen futó alkalmazások is megjelennek itt. Az indítópanelt néha dokknak is nevezik.

# Forró sarok

A forró sarok a képernyő bal felső sarka. Amikor ebbe a sarokba mozgatja a mutatót, megjelenik a Tevékenységek áttekintés.

# Képernyő zárolása

A zároló képernyő egy képet jelenít meg a képernyőn, mialatt a számítógépe zárolva van. Hasznos információkat jelenít meg arról is, hogy mi történt mialatt távol volt, és lehetővé teszi a médialejátszás vezérlését a zárolás feloldása nélkül.

# Értesítések

Az értesítések olyan üzenetek, amelyek a képernyő alján jelennek meg, és egy esemény bekövetkeztéről számolnak be. Ha például valaki csevegés közben üzenetet küld Önnek, akkor erről egy üzenet tájékoztatja. Ha nem tud azonnal foglalkozni az üzenettel, akkor az elrejtésre kerül az üzenettálcára. Vigye az egeret a képernyő aljára (vagy nyomja meg a Super M kombinációt) az üzenettálca megjelenítéséhez.

# Helyek menü

A helyek menü a felső sáv Helyek feliratára kattintva nyílik meg. Segítségével gyorsan elérheti a fontos mappákat, mint például a Letöltések vagy a Képek.

# Beállítások

A Beállítások a beállítások módosítására szolgáló ablak hasonló a Windows Vezérlőpultjához vagy a Mac OS Rendszertulajdonságok ablakához. Kattintson a rendszer menüre a felső sáv jobb oldalán, és válassza a Beállítások menüpontot az eléréséhez. Ennek alternatívájaként megnyithatja a Tevékenységek áttekintést is, elkezdheti begépelni a Beállítások szót, majd kiválaszthatja a Beállítások panelt.

# Rendszer menü

A rendszer menü a felső sáv jobb oldalán található. Ebben a menüben módosíthat bizonyos beállításokat, információkat találhat a Wi-Fi kapcsolatról, felhasználót válthat, kijelentkezhet és kikapcsolhatja a számítógépet.

# Felső sáv

A felső sáv a képernyő tetején lévő sáv. A sáv bal szélén a Tevékenységek hivatkozás, a jobb szélén a rendszer menü található.

A felső sáv a képernyő tetején lévő sáv. A sáv bal szélén az Alkalmazások hivatkozás, a jobb szélén a rendszer menü található.

# Munkaterület

Az ablakokat különböző munkaterületekre helyezheti. A munkaterületek segítségével kényelmesen csoportosíthatja és szétválogathatja ablakait.

# Munkaterület-választó

A munkaterület-választó a Tevékenységek áttekintés Ablakok nézetének jobb oldalán megjelenő munkaterület-lista.

# Ablaklista

Az ablaklista a képernyő legalján lévő sáv, amely gombokat jelenít meg az összes nyitott ablakhoz.