Замрзавање је унапред искључено зато што није довољно подржано.
Гномов пројекат документације
gnome-doc-list@gnome.org
Екатерина Герасимова
kittykat3756@gmail.com
Џереми Бича
jbicha@ubuntu.com

# Како да замрзнем рачунар?

Када замрзнете рачунар, сви ваши програми и документа бивају сачувани а рачунар се у потпуности гаси тако да не користи никакво напајање, али ће програми и документа још увек бити отворени када поново упалите рачунар.

Нажалост, замрзавање не ради у многим случајевима, што може да доведе до губљења података ако очекујете да се ваши документи и програми отворе када поново укључите рачунар. Због тога, замрзавање је унапред искључено.

# Испробајте да ли ради замрзавање

## Увек сачувајте ваш рад пре замрзавања

Требали бисте да сачувате сав ваш рад пре него што замрзнете рачунар, у случају да нешто крене наопако и да ваши отворени програми и документа не могу бити повраћени када поново укључите рачунар.

Можете да користите линију наредби да испробате да ли замрзавање ради на вашем рачунару.

Отворите Терминал тако што ћете притиснути Ктрл Алт т или тако што ћете уписати терминал у поље за претрагу полета.

Отворите Терминал тако што ћете потражити терминал у Прегледу активности.

Као администратор, упишите pm-hibernate у терминалу и притисните Унеси.

Унесите лозинку када будете упитани.

Након што се ваш рачунар угаси, упалите га. Да ли су се ваши отворени програми поново отворили?

Ако замрзавање не ради, проверите да ли је ваша партиција разменске меморије величине барем као и ваша доступна оперативна меморија.

# Укључи замрзавање

Ако је испробавање замрзавања било успешно, можете да наставите да користите наредбу pm-hibernate када будете желели да замрзнете.

Можете такође инсталирати проширење Дугме стања замрзавања са ваб сајта Гномових проширења:

Пребаците на УКЉ. дугме стања замрзавања на његовој страници проширења притиском на дугме стања у горњем левом углу.

Биће вам затражено да потврдите инсталацију проширења. Притисните на Install.

Дугме ће сада бити додато у изборник система на десној страни горње траке и можете га притиснути да замрзнете рачунар.

Можете такође да држите Алт док притискате дугме за замрзавање да бисте користили функцију хибридног-спавања. Режим хибридног-спавања је мешавина режима замрзавања и спавања. То значи да ваш рачунар остаје на напајању, тако да можете да га пробудите притиском неког тастера на тастатури, а сви програми и документа ће бити спремни у истом стању у коме су се налазили пре притиска на дугме хибридног-спавања.