நீங்கள் மறுபிரதியெடுக்க விரும்பக்கூடிய ஆவணங்கள், கோப்புகள் மற்றும் அமைவுகளைக் காட்டும் கோப்புறைகளின் பட்டியல்.
டிஃபானி அன்ட்டொபோல்ஸ்கி
tiffany.antopolski@gmail.com
GNOME ஆவணமாக்கத் திட்டப்பணி
gnome-doc-list@gnome.org
மைக்கேல் ஹில்
mdhillca@gmail.com
Shantha kumar,
shkumar@redhat.com 2013

# நான் மறுபிரதியெடுக்க விரும்பக்கூடிய கோப்புகள் எங்கிருக்கும்?

மறுபிரதியெடுக்கும் செயலில், மறுபிரதியெடுக்க வேண்டிய கோப்புகளைத் தேர்ந்தெடுப்பதும் அவை எங்குள்ளன என இடமறிவதுமே மிக கடினமான செயல். வழக்கமாக நீங்கள் மறுபிரதியெடுக்க விரும்பக்கூடிய முக்கியமான கோப்புகள் மற்றும் அமைவுகளின் பொதுவான இடத் தகவல்கள் கீழே கொடுக்கப்பட்டுள்ளன.

தனிப்பட்ட கோப்புகள் (ஆவணங்கள், இசை, புகைப்படங்கள் மற்றும் வீடியோக்கள்)

வழக்கமாக இவை உங்கள் இல்லக் கோப்புறையில் சேமிக்கப்பட்டிருக்கும் (/home/your_name). அவை Desktop, Documents, Pictures, Music மற்றும்Videos போன்ற உப கோப்புறைகளில் இருக்கும்.

உங்கள் மறுபிரதி ஊடகத்தில் போதிய இடம் இருந்தால் (எடுத்துக்காட்டாக அது ஒரு தனி வன்வட்டாக இருந்தால்), இல்லக் கோப்புறை முழுவதையும் மறுபிரதியெடுப்பது சிறந்தது. வட்டு பயன்பாடு பகுப்பாய்வியைக் கொண்டு உங்கள் இல்லக் கோப்புறை எவ்வளவு வட்டிடத்தைப் பயன்படுத்திக் கொண்டுள்ளது என்பதைக் கண்டறியலாம்.

மறைவான கோப்புகள்

(.) கொண்டு தொடங்கும் கோப்பு அல்லது கோப்புறை எதுவானாலும், முன்னிருப்பு அமைப்பாக அது மறைந்தபடியே இருக்கும். மறைந்துள்ள கோப்புகளைக் காண காட்சிமறைந்துள்ள கோப்புகளைக் காண் என்பதை சொடுக்கவும் அல்லது Ctrl H ஐ அழுத்தவும். பின்பு இவற்றை நீங்கள் வழக்கமான கோப்புகளைப் போலவே மறுபிரதி இடத்திற்கு நகலெடுக்கலாம்.

தனிப்பட்ட அமைவுகள் (பணிமேசை முன்னுரிமைகள், தீம்கள் மற்றும் மென்பொருள் அமைவுகள்)

பெரும்பாலான பயன்பாடுகள் அவற்றின் அமைவுகளை உங்கள் இல்லக் கோப்புறையில் உள்ள மறைந்துள்ள கோப்புறைகளில் சேமித்து வைத்திருக்கும் (மறைந்துள்ள கோப்புகள் பற்றிய தகவல் மேலே கொடுக்கப்பட்டுள்ளது).

பெரும்பாலான உங்கள் பயன்பாடுகளின் அமைவுகள் உங்கள் இல்லக் கோப்புறையில் உள்ள .config, .gconf, .gnome2, மற்றும் .local ஆகிய மறைந்துள்ள கோப்புறைகளில் சேமித்து வைக்கப்பட்டிருக்கும்.

கணினியளவிலான அமைவுகள்

கணினியின் சில பகுதிகளின் அமைவுகள் உங்கள் இல்லக் கோப்புறையில் சேமிக்கப்பட்டிருக்காது. அவை பல இடங்களில் சேமிக்கப்பட சாத்தியமுள்ளது, ஆனால் பெரும்பாலானவை /etc கோப்புறையிலேயே சேமிக்கப்பட்டிருக்கும். பொதுவாக, இல்லக் கணினியில் இந்தக் கோப்புகளை நீங்கள் மறுபிரதியெடுக்கத் தேவையிருக்காது. இருப்பினும் நீங்கள் சேவையகத்தை இயக்கினால், இயங்கும் சேவைகளுக்கான கோப்புகளை நீங்கள் மறுபிரதியெடுக்க வேண்டியிருக்கும்.