Rasporedite prozore u radnim prostorima da bi vam pomogli u boljem radu.
Šon Mek Kens
shaunm@gnome.org 2012

# Premeštajte i menjajte veličinu prozora

Možete da premeštate i menjate veličinu prozora da biste lakše radili sa njima. Kao dodatak ponašanju prevlačenja možete da očekujete, da vam prečice Gnomovih funkcija i izmenjivači pomognu da olako poređate prozore.

Premestite prozor prevlačeći traku naslova, ili držite pritisnutim Alt i prevucite bilo gde u prozoru. Držite pritisnutim Šift dok premeštate da prislonite prozor na ivice ekrana i druge prozore.

Promenite veličinu prozora prevlačeći ivice ili ugao prozora. Držite pritisnutim Šift dok menjate veličinu da prislonite prozor na ivice ekrana i druge prozore.

Takođe možete da promenite veličinu uvećanog prozora pritiskom na dugme za uvećavanje na naslovnoj traci.

Premeštajte ili menjajte veličinu prozora koristeći samo tastaturu. Pritisnite Alt F7 da premestite prozor ili Alt F8 da promenite veličinu. Koristite tastere strelica da premestite ili promenite veličinu, zatim pritisnite Unesi da završite, ili pritisnite Izađi da povratite prvobitni položaj i veličinu.

Povećajte prozor prevlačeći ga do vrha ekrana. Prevucite prozor na jednu stranu ekrana da ga povećate duž strane, što će vam omogućiti da postavite prozore jedan pored drugog.