Gnomov projekat dokumentacije
gnome-doc-list@gnome.org
Ekaterina Gerasimova
kittykat3756@gmail.com
Prenosni računar se uspavljuje kada spustite poklopac, da bi sačuvao energiju.

# Zašto se moj računar gasi kada spustim poklopac?

Kada spustite poklopac vašeg prenosnog računara, vaš računar će obustaviti rad kako bi sačuvao energiju. To znači da računar zapravo nije ugašen — samo se uspavao. Možete da ga povratite podizanjem poklopca. Ako se ne povrati, probajte da kliknete mišem ili da pritisnete neki taster. Ako i ovako ne proradi, pritisnite dugme za napajanje.

Neki računari ne mogu ispravno da obustave rad, obično zato što njihove komponente nisu u potpunosti podržane operativnim sistemom (na primer, upravljački programi Linuksa nisu potpuni). U tom slučaju, možete uvideti da niste u mogućnosti da povratite vaš računar nakon što ste spustili poklopac. Možete da probate da ispravite problem sa obustavom, ili možete da sprečite računar da pokuša da obustavi rad kada spustite poklopac.

# Ne dozvolite računaru da obustavi rad kada spustite poklopac

Ova uputstva će raditi samo ako koristite systemd. Obratite se vašoj distribuciji za više podataka.

Ako ne želite da računar obustavi rad kada zatvorite poklopac, možete da izmenite podešavanja tog ponašanja. Morate imati administratorsku lozinku da izmenite podešavanje.

Budite veoma pažljivi ako menjate ovo podešavanje. Neki prenosni računari mog da se pregreju ako su ostavljeni da rade sa spuštenim poklopcem, pogotovo ako su u zatvorenom prostoru kao što je ranac.

Otvorite program Terminal iz pregleda Aktivnosti.

Izvršite sledeću naredbu:

    $ sudoedit /etc/systemd/logind.conf

Sada ćete videti sadržaj datoteke. Potražite `HandleLidSwitch=` u datoteci. Red može biti pod navodnikom `#` na početku i može ga pratiti argument. Ako red već postoji, obrišite navodnik. U suprotnom, dodajte red.

[Login] HandleLidSwitch=lock

Možete da koristite lock za zaključavanje ekrana, ignore za ništa, poweroff za gašenje računara ili suspend za obustavljanje rada. Za više podataka, pogledajte logind.conf help.

Kada završite sa menjanjem datoteke, sačuvajte izmene i zatvorite uređivača.

Pokrenite sledeću naredbu da bi vaše izmene radile:

    $ sudo systemctl restart systemd-logind.service

Ako ne pokrenete ovu naredbu, izmene će raditi samo nakon ponovnog pokretanja računara.