మీరు బ్యాకప్ తీద్దామని అనుకొనే పత్రములు, ఫైళ్ళు మరియు అమరికలు కనుగొనే సంచయాల జాబితా.
Tiffany Antopolski
tiffany.antopolski@gmail.com
గ్నోమ్ పత్రీకరణ పరియోజన
gnome-doc-list@gnome.org
మైకేల్ హిల్
mdhillca@gmail.com
Praveen Illa
mail2ipn@gmail.com 2011, 2014.
కృష్ణబాబు క్రొత్తపల్లి
kkrothap@redhat.com 2013.

# నేను బ్యాకప్ తీయాలనుకొనే ఫైళ్ళను నేను ఎక్కడ కనుగొనగలను?

బ్యాకప్ తీయునప్పుడు ఏ ఫైళ్ళను బ్యాకప్ తీయాలో నిర్ణయించడం, వాటిని గుర్తించడం, అనునవి క్లిష్టమైన పనులు. మీరు బ్యాకప్ తీయాలనుకొనే ముఖ్యమైన ఫైళ్ళు మరియు అమరికల ఉమ్మడి స్థానాలు కిందన జాబితాచేసి వున్నాయి.

వ్యక్తిగత ఫైళ్ళు (పత్రాలు, సంగీతం, ఫొటోలు మరియు వీడియోలు)

సాధారణంగా ఇవి మీ నివాస సంచయం (/home/your_name) నందు వుంటాయి. అవి డెస్కుటాప్, పత్రములు, చిత్రాలు, సంగీతం మరియు వీడియోలు వంటి వుపసంచయాల నందు కూడా వుండవచ్చు.

మీ బ్యాకప్ మాధ్యమం అనునది తగినంత జాగా (ఉదాహరణకు, అది బాహ్య హార్డు డిస్కు) కలిగివుంటే, మొత్తం నివాస సంచయం బ్యాకప్ తీయండి. మీరు డిస్కు వినియోగ విశ్లేషణి వుపయోగించి మీ నివాస సంచయంకు ఎంత జాగా కావాలో కనుగొనవచ్చు.

దాగివున్న ఫైళ్ళు

(.) తో ప్రారంభమయ్యే ఏ ఫైలు లేదా సంచయమైనా అప్రమేయంగా మరుగునవుంచబడును. మరుగునవున్న ఫైళ్ళను దర్శించుటకు, దర్శించుమరుగునవున్న ఫైళ్ళను చూపు లేదా Ctrl H నొక్కండి. మీరు వీటిని ఇతర ఫైళ్ళ వలె బ్యాకప్ స్థానమునకు నకలుతీయవచ్చు.

వ్యక్తిగత అమరికలు (డెస్క్‍టాప్ ప్రాధాన్యతలు, అలంకారాలు, మరియు సాఫ్ట్‍వేర్ అమరికలు)

చాలా అనువర్తనాలు వాటి అమరికలను మీ నివాస సంచయం నందలి మరుగునవున్న సంచయాలనందు వుంచును (మరుగునవున్న ఫైళ్ళపై సమాచారం కొరకు పైన చూడండి).

చాలావరకు మీ అనువర్తన అమరికలు అనునవి మీ నివాస సంచయం నందు మరుగునవున్న .config, .gconf, .gnome2, మరియు .local సంచయాలనందు నిల్వవుంచబడును.

వ్యవస్థ-మొత్తం అమరికలు

వ్యవస్థ యొక్క ముఖ్య భాగముల అమరికలు మీ నివాస సంచయం నందు వుండవు. అవి చాలా స్థానములనందు వుండగలవు, అయితే వాటిలో చాలా వరకు /etc సంచయం నందు వుంటాయి. సాధారణంగా, మీరు ఈ ఫైళ్ళను ఇంటి కంప్యూటర్ నందు బ్యాకప్ తీయవలసిన అవసరంలేదు. మీరు సేవిక నడుపుతుంటే, అది నడుపుతున్న సేవలకు చెందిన ఫైళ్ళను మీరు బ్యాకప్ తీయాలి.