பட்டியல் காட்சி வகையில் என்ன தகவல் நெடுவரிசைகள் காட்டப்படுகிறது என்பதைக் கட்டுப்படுத்துதல்.
ஃபில் புல்
philbull@gmail.com
மைக்கேல் ஹில்
mdhillca@gmail.com
Shantha kumar,
shkumar@redhat.com 2013

# கோப்பு மேலாளர் பட்டியல் நெடுவரிசை முன்னுரிமைகள்

நீங்கள் கோப்பு மேலாளர் பட்டியல் காட்சியில் காண்பிக்கக்கூடிய ஒன்பது தகவல் நெடுவரிசைகள் உள்ளன. மேல் பட்டியில் கோப்புகள் ஐ சொடுக்கி முன்னுரிமைகள் ஐ தேர்வு செய்து தெரியும் நெடுவரிசைகள் தாவலைத் தேர்வு செய்து எந்தெந்த நெடுவரிசைகள் தெரிய வேண்டும் என்பதைத் தேர்வு செய்யலாம்.

தேர்ந்தெடுத்த நெடுவரிசைகள் காண்பிக்கப்பட வேண்டிய வரிசையை மாற்ற மேலே நகர்த்து மற்றும் கீழே நகர்த்து பொத்தான்களைப் பயன்படுத்தவும்.

# பெயர்

தற்போது பார்த்துக்கொண்டிருக்கும் கோப்புறையில் உள்ள கோப்புறைகள் மற்றும் கோப்புகளின் பெயர்.

# அளவு

ஒரு கோப்புறையின் அளவு என்பது அதிலுள்ள உருப்படிகளின் எண்ணிக்கையால் குறிப்பிடப்படுகிறது. ஒரு கோப்பின் அளவு பைட், KB, அல்லது MB ஆக குறிப்பிடப்படுகிறது.

# வகை

கோப்புறையாகக் காண்பிக்கப்படும், அல்லது PDF ஆவணம், JPEG படம், MP3 ஆடியோ இன்னும் பல போன்ற கோப்பு வகையாகக் காண்பிக்கப்படும்.

# மாற்றப்பட்டது

அது கடைசியாக மாற்றப்பட்ட தேதி மற்றும் நேரத்தைக் கூறுகிறது.

# உரிமையாளர்

கோப்புறை அல்லது கோப்பின் உரிமையாளரின் பெயர்.

# குழு

கோப்புக்கு உரிமையுள்ள குழு. பெரும்பாலான வீட்டு கணினிகளில், ஒவ்வொரு பயனரும் தனித்தனியாக அவர்களுக்கான குழுவில் இருப்பார்கள். நிறுவன சூழல்களில் குழுக்கள் பயன்படுத்தப்படுகின்றன, அங்கு துறைகள் அல்லது திட்டப்பணிகளுக்கு ஏற்ப சில குழுக்களாக பிரித்து வைத்து பயன்படுத்துவார்கள்.

# அனுமதிகள்

கோப்பு அணுகல் அனுமதிகளைக் காட்டுகிறது எ.கா. drwxrw-r--

முதல் எழுத்து - கோப்பு வகையாகும். - என்றால் சாதாரண கோப்பு என்றும் d என்றால் கோப்பகம் (கோப்புறை) என்றும் பொருள்.

அடுத்த மூன்று எழுத்துகள் rwx கோப்பின் உரிமையாளரின் அனுமதிகளைக் குறிப்பிடுகின்றன.

அடுத்த மூன்று எழுத்துகளான rw- கோப்பு சார்ந்துள்ள குழுவின் அனைத்து உறுப்பினர்களுக்குமான அனுமதிகளைக் குறிப்பிடுகின்றன.

நெடுவரிசையில் உள்ள கடைசி மூன்று எழுத்துகள் r-- கணினியில் உள்ள பிற அனைத்து பயனர்களின் அனுமதிகளைக் குறிப்பிடுகின்றன.

ஒவ்வொரு எழுத்துக்களுக்கும் பின்வரும் பொருள்கள் உள்ளன:

r : வாசிக்கும் அனுமதி.

w : எழுதும் அனுமதி.

x : இயக்கும் அனுமதி.

- : அனுமதி இல்லை.

# MIME வகை

உருப்படிக்கான MIME வகையைக் காட்டுகிறது.

# இருப்பிடம்

கோப்பின் இருப்பிடத்திற்கான பாதை.