இனி தேவைப்படாத கோப்புகள் அல்லது கோப்புறைகளை நீக்குதல்.
கிறிஸ்ட்டோஃபர் தாமஸ்
crisnoh@gmail.com
ஷான் மெக்கேன்ஸ்
shaunm@gnome.org
ஜிம் காம்ப்பெல்
jwcampbell@gmail.com
மைக்கேல் ஹில்
mdhillca@gmail.com
Shantha kumar,
shkumar@redhat.com 2013

# கோப்புகள் மற்றும் கோப்புறைகளை அழித்தல்

ஒரு கோப்பு அல்லது கோப்புறை இனி உங்களுக்குத் தேவையில்லை எனில், நீங்கள் அதை அழிக்கலாம். நீங்கள் ஒரு உருப்படியை அழிக்கும் போது அது குப்பைத்தொட்டிக்கு நகர்த்தப்படும், குப்பைத் தொட்டி காலியாக்கப்படும் வரை அங்கு அது சேமிக்கப்பட்டிருக்கும். அந்த உருப்படிகள் வேண்டும் என நீங்கள் நினைத்தால், அல்லது பிழையாக அவை அழிக்கப்பட்டன எனில், நீங்கள் அவற்றை குப்பைத் தொட்டி கோப்புறையிலிருந்து அசல் இடத்திற்கு மீட்க முடியும்.

# ஒரு கோப்பை குப்பைத் தொட்டிக்கு அனுப்ப:

நீங்கள் குப்பைத் தொட்டியில் வைக்க விரும்பும் உருப்படியை ஒரு முறை சொடுக்கி தேர்ந்தெடுக்கவும்.

உங்கள் விசைப் பலகையில் Ctrl Delete ஐ அழுத்தவும். மாறாக நீங்கள் அதை பக்கப்பட்டியில் உள்ள குப்பைத் தொட்டிக்கு இழுத்தும் இடலாம்.

கோப்புகளை நிரந்தரமாக அழித்து உங்கள் கணினியின் வட்டு இடத்தை காலி செய்ய, நீங்கள் குப்பைத் தொட்டியை காலி செய்ய வேண்டும். குப்பைத் தொட்டியை காலி செய்ய, பக்கப்பட்டியில் உள்ள குப்பைத் தொட்டியை வலது சொடுக்கம் செய்து குப்பைத் தொட்டியை காலி செய் என்பதைத் தேர்ந்தெடுக்கவும்.

# ஒரு கோப்பை நிரந்தரமாக அழித்தல்

நீங்கள் ஒரு கோப்பை முதலில் குப்பைத் தொட்டிக்கு அனுப்பாமல் அதை உடனடியாக நிரந்தரமாக அழிக்கவும் முடியும்.

## ஒரு கோப்பை நிரந்தரமாக அழிக்க:

நீங்கள் அழிக்க விரும்பும் உருப்படியைத் தேர்ந்தெடுக்கவும்.

விசைப்பலகையில் Shift விசையை அழுத்திக் கொண்டே Delete விசையை அழுத்தவும்.

இதை செயல்தவிர்க்க முடியாது என்பதால், கோப்பு அல்லது கோப்புறையை அழித்துவிட வேண்டுமா என உறுதிப்படுத்துமாறு உங்களிடம் கேட்கப்படும்.

நீங்கள் அடிக்கடி குப்பைத் தொட்டியைப் பயன்படுத்தாமல் கோப்புகளை அழிக்க வேண்டும் என்றால் (எடுத்துக்காட்டாக நீங்கள் அடிக்கடி முக்கிய தரவுகளில் வேலை செய்வீர்கள் என்றால்), நீங்கள் ஒரு கோப்புகள் மற்றும் கோப்புறைகளுக்காக வலது சொடுக்க மெனுவில் அழி என்ற ஒரு மெனு உருப்படியைச் சேர்த்துக்கொள்ளலாம். மேல் பட்டியில் உள்ள கோப்புகள் என்பதைச் சொடுக்கி, முன்னுரிமைகள் என்பதைத் தேர்வு செய்து நடத்தை தாவலைத் தேர்ந்தெடுக்கவும். குப்பைத் தொட்டியைத் தாண்டி செய்யும் அழி கட்டளையைச் சேர்க்கவும் என்பதைத் தேர்ந்தெடுக்கவும்.

Windows அல்லது Mac OS போன்ற பிற இயக்க முறைமைகளில் நீக்கக்கூடிய சாதனங்களில் இருந்து அழிக்கப்பட்ட கோப்புகள் காண்பிக்கப்படாது போகலாம். அந்தக் கோப்புகள் அப்போதும் இருக்கும், நீங்கள் சாதனத்தை மீண்டும் உங்கள் கணினியில் இணைக்கும் போது அவற்றைக் காணலாம்.